# ที่ ปชส. 058/2568 ฝ่ายบริหารการตลาดและประชาสัมพันธ์

1 สิงหาคม 2568

**โตโยต้า ลงนามสัญญา GR GARAGE**

**เปิดตัวผู้แทนจำหน่ายรถยนต์ GR Performance อย่างเป็นทางการ**

***มร. โนริอากิ ยามาชิตะ*** **กรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด** **พร้อมด้วยตัวแทนจากผู้แทนจำหน่ายโตโยต้า ประกอบด้วย** ***คุณพิเทพ จันทรเสรีกุล* บริษัท โตโยต้า กรุงไทย จำกัด *คุณจิรเดช สมภพรุ่งโรจน์* บริษัท โตโยต้า เค.มอเตอร์ส ผู้จำหน่ายโตโยต้า จำกัด *คุณสุชาวดี ประโยชน์อมร ภาณุประภา* พร้อมด้วย *คุณคาร์ล ออพเพนบอร์น* บริษัท โตโยต้า ธนบุรี จำกัด *คุณเรืองชัย จิตรสกุล* บริษัท โตโยต้าริช จำกัด *คุณกมลพงศ์ สงวนตระกูล* บริษัท โตโยต้าขอนแก่น ผู้จำหน่ายโตโยต้า จำกัด และ *คุณชัยภัทร ณ ระนอง* บริษัท โตโยต้าเพิร์ล ผู้จำหน่าย โตโยต้า จำกัด ร่วมเป็นเกียรติในพิธีลงนามสัญญาแต่งตั้งผู้แทนจำหน่าย GR GARAGE ประจำปี 2568 เมื่อวันที่ 24 กรกฎาคม 2568 ณ TOYOTA ALIVE ถนนบางนา-ตราด กม.3**

บริษัท โตโยต้า มอเตอร์ ประเทศไทย จำกัด มุ่งสร้างแบรนด์ GR ในประเทศไทยอย่างจริงจัง โดยเริ่มจากแผนการดำเนินงานที่มุ่งเน้นจากการจำหน่ายรถยนต์ตระกูล GR Series ซึ่งเป็นรถยนต์ที่ได้รับการพัฒนาจาก Toyota Gazoo Racing ในประเทศญี่ปุ่น และยังมีแผนแนะนำรถยนต์สมรรถนะสูง GR Performance อย่างต่อเนื่องในอนาคตอีกด้วย

**นายศุภกร รัตนวราหะ รองกรรมการผู้จัดการใหญ่ เปิดเผยว่า** *“นับตั้งแต่การเปิดตัว GR Supra ในปี พ.ศ. 2562 โตโยต้ามีเป้าหมายมากกว่าการจำหน่ายรถยนต์ เรามุ่งมั่นในการสร้างแบรนด์ GR ให้แข็งแกร่ง ภายใต้แรงบันดาลใจจากโลกของมอเตอร์สปอร์ต และความยึดมั่นในจิตวิญญาณแห่งการขับขี่อย่างแท้จริง ทำให้ GR จึงไม่ได้เป็นเพียงแค่ตราสัญลักษณ์ แต่เป็นปรัชญาแห่งการพัฒนารถยนต์ให้ดียิ่งขึ้นผ่านการแข่งขัน ให้กับลูกค้าชาวไทย*

*สำหรับบทบาทและความรับผิดชอบของ GR GARAGE นั้น จะเป็นยิ่งกว่าการเป็นโชว์รูมจำหน่ายรถยนต์ แต่เป็นจุดเชื่อมโยงประสบการณ์ของแบรนด์ GR อย่างเต็มรูปแบบ โดยโตโยต้าได้ริเริ่มโครงการ GR GARAGE ผ่านการลงนามในสัญญาแต่งตั้งผู้แทนจำหน่าย GR GARAGE ประจำปี 2568 ร่วมกับ GR GARAGE เป็นครั้งแรกในประเทศไทย จำนวน 6 แห่ง ในวันนี้*

*ทั้งนี้ในปัจจุบัน บริษัท โตโยต้า มอเตอร์ ประเทศไทย มีการจำหน่ายรถยนต์ GR จำนวน 2 รุ่น คือ GR Yaris และ GR Corolla และภายในสิ้นปีนี้ เรามีแผนที่จะขยายการจำหน่ายรถยนต์เพิ่มอีก 2 รุ่น ทำให้ภายในปี 2568 โตโยต้าจะจำหน่ายรถยนต์ GR Series รวมทั้งสิ้น 4 รุ่น”*

สำหรับ GR Garage จะเป็นผู้แทนจำหน่ายรถยนต์ GR Performance อย่างเป็นทางการ โดยมีผู้แทนจำหน่ายโตโยต้าที่ให้ความสนใจสมัครหลายแห่ง ที่มีความรักในแบรนด์และผลิตภัณฑ์ GR รวมถึงกิจกรรมมอเตอร์สปอร์ตในประเทศ บริษัทฯ มีการคัดเลือก GR Garage อย่างเป็นทางการ 6 แห่งทั่วประเทศ ได้แก่

**กรุงเทพฯ**

• GR Garage Krungthai (บริษัท โตโยต้า กรุงไทย จำกัด)

• GR Garage K.Motors (บริษัท โตโยต้า เค.มอเตอร์ส ผู้จำหน่ายโตโยต้า จำกัด)

• GR Garage Thonburi (บริษัท โตโยต้า ธนบุรี จำกัด)

**ภาคเหนือ**

• GR Garage Rich (บริษัท โตโยต้าริช จำกัด)

**ภาคตะวันออกเฉียงเหนือ**

**•** GR Garage Khonkaen (บริษัท โตโยต้าขอนแก่น ผู้จำหน่ายโตโยต้า จำกัด)

**ภาคใต้**

**•** GR Garage Pearl (บริษัท โตโยต้าเพิร์ล ผู้จำหน่ายโตโยต้า จำกัด)

**เชิญทำความรู้จัก GR Garage ทั้ง 6 แห่ง**

**ที่งาน GR Garage Mini Press Talk ภายในงาน Bangkok Auto Salon 2025**

**วันที่ 29 สิงหาคม เวลา 14:00 น.**

**ณ ศูนย์นิทรรศการและการประชุมไบเทค บางนา กรุงเทพฯ**

*ติดตามข้อมูลผลิตภัณฑ์และกิจกรรมการตลาดเพิ่มเติมได้ที่*

[*https://www.toyota.co.th/*](https://www.toyota.co.th/)

*Facebook: Toyota Motor Thailand*

*LINE ID: @ToyotaThailand*

## 

**Key shot**